Billy Davies

William McIntosh Davies, vanligvis kalt Billy Davies, (født 31. mai 1964 i Glasgow, Skottland) er en tidligere skotsk fotballspiller og fotballmanager.

 Biografi 
 Som spiller 
Billy Davies startet sin profesjonelle karriere i Rangers i 1980, og han spilte i denne klubben fram til 1986. Deretter spilte han for den svenske klubben Elfsborg før han returnerte til Skottland og spill i St Mirren. Etter å ha spilt for St Mirren i tre sesonger ble Davies solgt til Leicester City for £200 000 den 21. august 1990. Oppholdet i den engelske klubben ble kortvarig da Billy Davies i oktober 1990 ble solgt til Dunfermline for £165 000. Han var i Dunfermline fram til mars 1994 da han ble solgt til Motherwell for £50 000. På slutten av spillerkarrieren hans i Motherwell var han også blitt manager, men han hadde spillerlisens til og med 1999/00-sesongen.

 Som manager 
Billy Davies overtok som manager for Motherwell i oktober 1998, og han hadde den jobben fram til 18. september 2001 da han fikk sparken etter at klubben hadde hatt svake resultater i en periode. I august 2004 overtok han som manager for Preston North End etter at han tidligere han jobbet som assistentmanager, til Craig Brown, i klubben. I løpet av hans to sesonger i Preston kvalifiserte klubben seg til Playoff i begge sesongene. I 2004/05 tapte klubben finalen mot West Ham United, mens de i 2005/06 tapte semifinalen mot Leeds United.

Etter at 2005/06-sesongen var over var det en del spekulasjoner omkring Billy Davies fremtid i Preston. Han var i mai 2006 i samtaler med Charlton Athletic om deres ledige managerstilling, men Charlton bestemte seg til slutt for ikke å satse på Davies. Deretter kontaktet Derby County klubben med ønske om samtaler med Davies. Dette ble avslått av Prestons styreformann, og denne beslutningen ble offentlig kritisert av Davies som mente at han burde ha lovt til å snakke med hvilken som helst klubb om eventuelle jobbtilbud.

Til slutt tillot Preston Derby å ta kontakt og 2. juni 2006 ble det klart at Billy Davies forlot Preston for å bli ny manager for Derby County etter at Preston hadde godtatt kompensasjonen som Derby hadde tilbudt. Davies skrev under på en 3-årskontrakt med Derby.

1. januar 2008 overtok Billy Davies managerjobben i Nottingham Forest. Han overtok for Colin Calderwood.

 Karriere som spiller 
 Klubblag 
KlubbKlubbforbindelseKlubbkamperLigakamperKlubbmålLigamålPeriode RangersKontrakt11111108/1980 - 07/1986 ElfsborgKontrakt?18?107/1986 - 07/1987 St MirrenKontrakt74745507/1987 - 08/1990 Leicester CityKontrakt????08/1990 - 10/1990 DunfermlineKontrakt104104101010/1990 - 03/1994 MotherwellKontrakt12511710903/1994 - 05/2000

 Karriere som fotballmanager 
KlubbPeriodeKamperSeireUavgjortTap Motherwell10/1998 - 09/2001123413151 Preston North End08/2004 - 06/2006101453521 Derby County06/2006 - 11/2007 54301014 Nottingham Forest01/2008 - 06/2011126533637 Nottingham Forest02/2013 - 03/201460252114

 Meritter 
 Månedens manager i Football League Championship for Preston North End i januar 2006.
 Månedens manager i Football League Championship for Preston North End i april 2006.
 Månedens manager i Football League Championship for Nottingham Forest i desember 2009.

 Referanser 

 Eksterne lenker 

 Spillerprofil på Soccerbase 
 Managerprofil på Soccerbase 

Kategori:Skotske fotballspillere
Kategori:Skotske fotballtrenere
Kategori:Fotballspillere for Rangers FC
Kategori:Fotballspillere for Jönköpings Södra IF
Kategori:Fotballspillere for IF Elfsborg
Kategori:Fotballspillere for St. Mirren FC
Kategori:Fotballspillere for Leicester City FC
Kategori:Fotballspillere for Dunfermline Athletic FC
Kategori:Fotballspillere for Motherwell FC
Kategori:Fotballtrenere for Motherwell FC
Kategori:Fotballtrenere for Preston North End FC
Kategori:Fotballtrenere for Derby County FC
Kategori:Fotballtrenere for Nottingham Forest FC
Kategori:Personer fra Glasgow
Kategori:Fødsler i 1964